Kedves MAT tag!

A MAT 2011. évi, VIII. Őszi Iskolája 2011. november 11-12. között kerül megrendezésre.
Helyszíne: Göd, Kék Duna Klub HOTEL
Cím: 2131 Göd, Kék Duna utca 34. Telefon: 27 / 337-107.

Költségek:
Részvételi díj (magában foglalja a vacsora és az ebéd költségét, de a szállásköltséget nem):
        -MAT tagoknak: 20.000 Ft/fő
        -nem-MAT tagoknak: 25.000 Ft/fő.

Szállás (reggelit tartalmazza): 
1 fős elhelyezés esetén: 11.300 Ft/fő,
2 fős elhelyezés esetén:   7.800 Ft/fő.

Jelentkezési határidő: 2011. október 28., de az Ügyvezetőség fenntartja a jogot, hogy a jelentkezések elfogadását – az előadóterem kapacitásának megfelelően – korábban lezárja. Jelentkezni interneten kell az alábbi linken.
http://www.actuary.hu/weblap/Oszi_iskola_jelentkezes/jelentkezes.php
Egy jelentkezési lapon többen is jelentkezhetnek, amennyiben ugyanarra a címre kérnek ÁFÁ-s számlát.  
Mivel a jelentkezésnek ez egy új, az eddigiektől alapvetően eltérő módja, kérem, hogy az alábbi útmutatást minden jelentkező olvassa el.
A jelentkezési lapon kötelező az email cím kitöltése, mert különben a rendszer nem fogadja az adatokat. A „Véglegesítés, Adatok elküldése” kattintására a rendszer fogadja az adatokat, és küld egy „Fall School 2011 Validation” című emailt a jelentkezési lapon megadott email címre. A „Fall School 2011 Validation” című emailben szerepel egy link, amelyet meg kell hívni az Interneten ahhoz, hogy a jelentkezési adatokat a rendszer tárolja. Ha ez megtörtént, a rendszer küld egy „Fall School 2011 Registration” című emailt. Az itt leírt teljes folyamatot végig kell csinálni ahhoz, hogy a jelentkezési adatokat a rendszer tárolja. A „Fall School 2011 Registration” emailt érdemes megőrizni, mert később ennek a segítségével lehet a jelentkezést módosítani, törölni, új jelentkezőket felvinni. 
A részvételi díjat banki átutalással lehet fizetni a 10405004-50515150-57571007 számlaszámra a Magyar Aktuárius Társaság részére. Kérjük, hogy a “Közlemény” rovatba írja be, hogy O/2011, továbbá annak a nevét – beleértve a keresztnevet is - aki(k)nek a részére a befizetés történik. Ha egy cég munkatársai közösen kérnek ÁFÁ-s számlát, akkor nem a jelentkezők nevét, hanem a cég nevét kérjük a banki átutalásba beírni. Ha valaki számlát igényel, a számla a rendezvény helyszínén vehető át. 

Az Őszi Iskola részletes programját mellékeljük.

Üdvözlettel

Varga Tamás
MAT titkár